Via Mare
Via Mare on ro-pax-laev, mis kuulub Eesti laevakompaniile AS Baltic Scandinavian Lines. Laev sõitis alates 3. septembrist 2005 Paldiski–Kapellskäri liinil. 2011. aastal alustas Via Mare Naviraili liinil Paldiski-Vuosaari, kuid alates sügisest 2011 on see liin Paldiski-Hanko. Laevas on 60 kajutikohta. Kõigis laeva kajutites on WC ja dušš. Reisijate tarvis on ka restoran, baar ja saun.